《除岁立春日赐百官食春饼应制馆课》
明代·林承芳

律尽寒威散，春回暖气催。金盘新赐食，玉署旧藏枚。

綵树争裁胜，香风欲绽梅。百寮钦圣德，拜舞带恩回。

作者简介：林承芳，字开先，号文峰。三水人。先钟孙。明神宗万历十四年（一五八六）进士，授翰林院编修。未几，以名高招妒，左迁江西参议。归，怡情山水，多有吟咏。有《文峰集》、《竹窗存稿》。清嘉庆《三水县志》卷一一、清道光《广东通志》卷二八二有传。